CELEX: 22008D0033
Language: mt
Date: 2008-03-14 00:00:00
Title: Deċiżjoni tal-Kumitat Konġunt taż-ŻEE Nru 33/2008 ta' l- 14 ta' Marzu 2008 li temenda l-Anness XVIII (Is-saħħa u s-sigurtà fuq il-post tax-xogħol, il-liġi tax-xogħol u t-trattament ugwali bejn l-irġiel u n-nisa) tal-Ftehim dwar iż-ŻEE

10.7.2008   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  L 182/30
               
            DEĊIŻJONI TAL-KUMITAT KONĠUNT TAŻ-ŻEE
      Nru 33/2008
      ta' l-14 ta' Marzu 2008
      li temenda l-Anness XVIII (Is-saħħa u s-sigurtà fuq il-post tax-xogħol, il-liġi tax-xogħol u t-trattament ugwali bejn l-irġiel u n-nisa) tal-Ftehim dwar iż-ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat bil-Protokoll li jaġġusta l-Ftehim dwar iż-Żona Ekonomika Ewropea, minn hawn 'il quddiem imsejjaħ “il-Ftehim”, u b'mod partikolari l-Artikolu 98 tiegħu,
      Billi:
      
                  (1)
               
               
                  L-Anness XVIII tal-Ftehim kien emendat bid-Deċiżjoni tal-Kumitat Konġunt taż-ŻEE Nru 132/2007 tas-26 ta' Ottubru 2007 (1).
               
            
                  (2)
               
               
                  Id-Direttiva 2006/54/KE tal-Parlament Ewropew u tal-Kunsill tal-5 ta' Lulju 2006 dwar l-implimentazzjoni tal-prinċipju ta' opportunitajiet indaqs u ta' trattament ugwali ta' l-irġiel u n-nisa fi kwistjonijiet ta' impjieg u xogħol (tfassil mill-ġdid) (2) għandu jiġi inkorporat mal-Ftehim.
               
            
                  (3)
               
               
                  Id-Direttiva 2006/54/KE tħassar, b'effett mill-15 ta' Awwissu 2009, id-Direttivi tal-Kunsill 75/117/KEE (3), 76/207/KEE (4), 86/378/KEE (5) u 97/80/KEE (6) li huma inkorporati mal-Ftehim u li għalhekk iridu jiġu mħassra taħt l-istess Ftehim b'effett mill-15 ta' Awwissu 2009,
               
            IDDEĊIEDA KIF ĠEJ:
      Artikolu 1
      L-Anness XVIII tal-Ftehim għandu jkun emendat kif ġej:
      
                  1)
               
               
                  Il-punt li ġej għandu jkun inserit wara l-punt 21a (id-Direttiva tal-Kunsill 97/80/KE):
                  
                              “21b.
                           
                           
                              
                                 32006 L 0054: Id-Direttiva 2006/54/KE tal-Parlament Ewropew u tal-Kunsill tal-5 ta' Lulju 2006 dwar l-implimentazzjoni tal-prinċipju ta' opportunitajiet indaqs u ta' trattament ugwali ta' l-irġiel u n-nisa fi kwistjonijiet ta' impjieg u xogħol (tfassil mill-ġdid) ĠU L 204, 26.7.2006, p. 23).
                              Id-dispożizzjonijiet tad-Direttiva għandhom, għall-finijiet ta' dan il-Ftehim, jinqraw bl-addattamenti li ġejjin:
                              
                                          (a)
                                       
                                       
                                          It-test ta' l-Artikolu 3 għandu jiġi sostitwit b'dan li ġej:
                                          ‘Bl-iskop li tkun assigurata l-ugwaljanza sħiħa fil-prattika bejn irġiel u n-nisa fil-ħajja tax-xogħol, il-prinċipju ta' trattament ugwali m'għandux ifixkel lil xi Stat Membru milli jżomm jew jadotta miżuri li jipprovdu għal vantaġġi speċifiċi sabiex jagħmilha aktar faċli għal dak is-sess li jkun anqas rappreżentat biex ifittex attività vokazzjonali jew biex jipprevjeni jew jikkumpensa għal żvantaġġi fil-karrieri professjonali.’
                                       
                                    
                                          (b)
                                       
                                       
                                          Il-paragrafu li ġej għandu jiżdied fl-Artikolu 12:
                                          ‘5.   Għall-Iżlanda u n-Norveġja id-data tas-17 ta' Mejju 1990 fl-ewwel sentenza ta' paragrafu 1 għandha tkun sostitwita bl-1 ta' Jannar 1994 u għal Liechtenstein tkun sostitwita bl-1 ta' Mejju 1995.’
                                       
                                    
                                          (ċ)
                                       
                                       
                                          Fl-Artikolu 19(4)(a), flok il-kliem ‘l-Artikolu 141 tat-Trattat’ għandhom jidħlu l-kliem ‘l-Artikolu 69 tal-Ftehim taż-ŻEE’;”
                                       
                                    
                        
            
                  2)
               
               
                  It-test tal-punti 17 (id-Direttiva tal-Kunsill 75/117/KEE), 18 (id-Direttiva tal-Kunsill 76/207/KEE), 20 (id-Direttiva tal-Kunsill 86/378/KEE) u 21a (idDirettiva tal-Kunsill 97/80/KE) għandhom jitħassru b'effett mill-15 ta' Awwissu 2009.
               
            Artikolu 2
      It-testi tad-Direttiva 2006/54/KE fil-lingwa Iżlandiża u dik Norveġiża, li għandhom jiġu ppubblikati fis-Suppliment ŻEE tal-Ġurnal Uffiċjali tal-Unjoni Ewropea, għandhom ikunu awtentiċi.
      Artikolu 3
      Din id-Deċiżjoni għandha tidħol fis-seħħ fil-15 ta' Marzu 2008, sakemm ikunu saru n-notifiki kollha taħt l-Artikolu 103(1) tal-Ftehim lill-Kumitat Konġunt taż-ŻEE (*).
      Artikolu 4
      Din id-Deċiżjoni għandha tkun ippubblikata fis-Sezzjoni ŻEE tal-Ġurnal Uffiċjali ta' l-Unjoni Ewropea u fis-Suppliment ŻEE tiegħu.
      
         Magħmul fi Brussell, 14 ta' Marzu 2008.
         
            
               Għall-Kumitat Konġunt ŻEE
            
            
               Il-President
            
            Alan SEATTER
         
      
      
         (1)  ĠU L 100, 10.4.2008, p. 1.
      
         (2)  ĠU L 204, 26.7.2006, p. 23.
      
         (3)  ĠU L 45, 19.2.1975, p. 19.
      
         (4)  ĠU L 39, 14.2.1976, p. 40.
      
         (5)  ĠU L 225, 12.8.1986, p. 40.
      
         (6)  ĠU L 14, 20.1.1998, p. 6.
      
         (*)  Rekwiżiti kostituzzjonali indikati.